Foto: AP/ Hussein Malla AQSh hamon amerikalik harbiy xizmatchilarni Suriyadan o‘z vataniga tezroq qaytarishni mo‘ljallamoqda. Bu haqda RIA «Novosti» Oq uy matbuot kotibi Sara Sandersga asosan xabar berdi. «AQSh missiyasi vazifalari o‘zgarmagan – prezident AQSh kuchlari imkon qadar tezroq uyga qaytishini xohlayotgani haqida aniq tushuncha berdi. Biz IShIDni butunlay mag‘lub etish hamda uning yana paydo bo‘lishiga xalaqit beruvchi sharoitlarni yaratishga qat’iy bel bog‘laganmiz», - deyiladi bayonotda. Uning so‘zlariga ko‘ra, Amerika tomoni hamkorlar va mintaqadagi ittifoqchilar Suriya hududida ham harbiy, ham moliyaviy jihatdan xavfsizlikni ta’minlash bo‘yicha o‘ziga katta mas’uliyatni olishiga umid qilmoqda.